burgasdotpro/wikipedia huggingface dataset:
Peroxokyselina

Peroxokyselina (niekedy aj peroxykyselina, perkyselina alebo peroxidová kyselina) je kyselina, u ktorej je skupina "-OH" nahradená skupinou "-OOH". Tieto kyseliny sa tvoria predovšetkým s prvkami zo štrnástej, pätnástej a šestnástej skupiny periodickej tabuľky, ale triely a určité prechodné prvky môžu tiež tvoriť peroxidové kyseliny. Najširšiu škálu peroxokyselín tvoria prvky síra a fosfor, vrátane niektorých kondenzovaných foriem, ako je kyselina peroxodifosforečná (H4P2O8) a kyselina peroxodisírová (H2S2O8).
Pretože všeobecne patria medzi veľmi silné oxidačné činidlá, väčšina peroxidových kyselín sa pripravuje elektrolytickou oxidáciou bežných kyslíkatých kyselín. Typicky sa k dosiahnutiu dobrej výťažnosti musí použiť vysoká prúdová hustota – najvýznamnejším príkladom je elektrolýza kyseliny sírovej. Peroxidové kyseliny všeobecne nie sú príliš stabilné v roztokoch a rozkladajú sa na bežnú kyselinu a kyslík, ale výrazne stabilnejšie bezvodé formy možno vytvoriť reakciou peroxidu vodíka s kyselinou chlórsírovou alebo chlóridoxidom fosforečným.
Všetky peroxidové kyseliny sú veľmi silnými oxidačnými činidlami. Niektoré patria medzi peroxi-karboxylové kyseliny, napríklad kyselina meta-chlórperbenzoová (MPCB), používané ako reagenty v Baeyer-Villigerovej oxidácii a v oxidácii dvojitých väzieb uhlík-uhlík v alkénoch, kedy vznikajú epoxidy (oxirán). Peroxouhličitan sodný (Na2CO4) sa široko používa ako domáce bielidlo textílií, zatiaľ čo peroxodisíran sodný (Na2S2O8), draselný (K2S2O8) a amónny ((NH4)2S2O8) sú bežne používanými oxidačnými činidlami v laboratóriách.
Sojourner Truthová

Sojourner Truthová rodená Isabella Baumfreeová (* 1797/1798, Swartekill, New York, USA † 26. november 1883, Battle Creek, Michigan) bola afroamerická abolicionistka a aktivista za práva žien. 
Narodila sa v otroctve v dnešnom Riftone v štáte New York. So svojou malou dcérou utiekli na slobodu v roku 1826. Počas súdu o získanie svojho syna sa stala prvou afroamerickou ženou, ktorá vyhrala súdny proces proti bielemu mužovi. Známy sa stal jej improvizovaný prejav z roku 1851 na tému rasových nezrovnalostí s názvom "Ain't I a Woman?". 
Počas americkej občianskej vojny pomáhala regrutovať afroamerických vojakov do armády Únie. Po vojne sa neúspešne pokúšala pre bývalých otrokov zabezpečiť postúpenie pôdy od federálnej vlády.
Peroxid sodný

Peroxid sodný (Na2O2) je zlúčenina sodíka a kyslíka (v podstate je to sodná soľ peroxidu vodíka). Je to svetložltý prášok taviteľný bez rozkladu. Jeho výroba spočíva v spaľovaní sodíka so vzduchom v hliníkových nádobách. Pri styku s organickými a redukčnými látkami reaguje prudko až explozívne.
Peroxid sodný existuje aj vo forme hydridov Na2O2·2H2O2·4H2O, Na2O2·2H2O, Na2O2·2H2O2 a Na2O2·8H2O.
S oxidom uhoľnatým reaguje za vzniku uhličitanu sodného. Pri reakcii s oxidom uhličitým vzniká mimo uhličitanu aj kyslík.
Táto reakcia sa využíva v špeciálnych dýchacích prístrojoch pre hasičov a potápačov, či pri obnovovaní vzduchu v uzavretých priestoroch ako sú ponorky alebo vesmírne plavidlá.
S vodou reaguje Na2O2 prudko za vývoja veľkého množstva tepla. Z vodných roztokov možno získať ľahko taviteľné doštičkovité kryštály ako hydrát v zložení Na2O2·8H2O.
V zriedených roztokoch hydrolyzuje za vzniku peroxidu vodíka podľa reakcie
Peroxid sodný sa využíva hlavne ako činidlo v bieliacich kúpeľoch.
Kostol svätého Olafa

Kostol sv. Olafa je gotický kostol v hlavnom meste Estónska v Tallinne, zasvätený nórskemu kráľovi Olafovi II.
Na vrchole kostola je vyhliadková plošina.
Lincolnská katedrála

Lincolnská katedrála, alebo oficiálne "Katedrálny kostol Panny Márie v Lincolne" (Cathedral Church of the Blessed Virgin Mary of Lincoln) je historická katedrála nachádzajúca sa v anglickom meste Lincoln a je sídlom Lincolnskej diecézy anglikánskej cirkvi. Viac ako 200 rokov (1311 až 1549) bola najvyššou stavbou na svete, ale jej hlavná veža sa v 16. storočí zrútila a už nebola obnovená.
História.
Na príkaz Viliama I. Dobyvateľa bola začatá stavba prvej katedrály v roku 1072. Stavba bola dokončená v roku 1092. Po päťdesiatich rokoch bola táto katedrála zničená ohňom. Biskup Alexander nechal katedrálu obnoviť a rozšíriť, ale nová stavba bola zničená zemetrasením v roku 1185.
Po zemetrasení bol menovaný nový biskup Hugh, pochádzajúci z Francúzska. Ten naštartoval rozsiahlu obnovu a rozšírenie katedrály. Prestavba začala na východnom krídle. Hlavná chrámová loď bola postavená v ranogotickom slohu. Na stavbe boli použité architektonické postupy tej doby – lomené oblúky, operné piliere a rebrovaný strop. To umožnilo vytvorenie väčších okien.
Katedrála je po Katedrále svätého Pavla v Londýne a Yorskej katedrále treťou najväčšou vo Veľkej Británii podľa zastavanej plochy. Jej rozmery sú – dĺžka 146 m a šírka 82 m. Hodiny katedrály pochádzajú z 19. storočia a zvonica je vybavená trinástimi zvonmi. Jej zaujímavosťou sú okrem iného dekanské a biskupské oko, ktoré boli vytvorené v stredoveku. Staršie dekanské oko v severnej krížovej chrámovej lodi pochádza z roku 1192 a po rekonštrukcii bolo dokončené v roku 1235. Neskoršie biskupské oko v južnej krížovej lodi bolo dokončené v roku 1330.
Po prístavbe dekanského oka a iných gotických doplnkov došlo zrejme k niekoľkým konštrukčným chybám v opore hlavnej veže a tá sa v roku 1237 alebo 1239 zrútila. Stavba novej hlavnej veže spolu s prestavbou hlavnej lode bola započatá v roku 1255. Zväčšenie pôvodnej malej kruhovej hlavnej lode si vyžiadal vzrastajúcí počet pútníkov k hrobke biskupa Hugha.
Hlavná veža bola vztýčená do svojej súčasnej výšky 83 m v rokoch 1307 až 1311. Boli taktiež rekonštruované a zvýšené západné veže a brána. V tej dobe zastrešovala hlavnú vežu drevená strecha, ktorá bola zničená v roku 1548 bleskom. Pred katedrálou boli postavené dve sochy - Eduarda I. a jeho ženy Eleanory, ktorej ostatky sú uschované v budove. V 15. storočí bola postavená kaplnka v perpendikulárnom slohu.
Lincolnský biskup bol jedným zo signatárov Magny Charty a jedna z jej štyroch exemplárov bola po niekoľko storočí uschovávaná v Lincolnskej katedrále. V súčasnosti je vystavená na blízkom Lincolnskom hrade. Ďalšie sa nachádzajú v Britskom múzeu a Salisburskej katedrále.
Metropolitan Life Insurance Company Building

Metropolitan Life Insurance Company Building je mrakodrap a pamiatka, ktorá sa nachádza v Manhattane. Veža budovy bola navrhnutá podľa zvonice na bazilika svätého Marka v Benátkach. Stavba bola dokončená v roku 1909 a až do roku 2005 slúžila ako sídlo poisťovacej spoločnosti Metropolitan Life Insurance Company. Budova je historickou pamiatkou USA a New Yorku.
Veža je dostavbou pôvodnej 11 poschodovej budovy z roku 1893. Zámer postaviť vežu bol predstavený v roku 1905. Veža má 4 hodinové číselníky s priemerom 8 m, ktoré sú umiestnené od 25. do 27. poschodia. Minútová ručička váži pol tony. Pôvodne bola veža opláštená mramorom ale po rekonštrukcii v 1964 bol použitý obyčajný vápenec. Zmenili sa ta staré novorenesančné detaily a budova získala moderný vzhľad. Väčšina pôvodných detailov bola odstránená. V roku 2002 bola dokončená rekonštrukcia po ktorej má budova viacfarebné nočné osvetlenie.
V kultúre.
V seriáli Futurama má táto veža digitálne hodiny.
Ford Kuga

Ford Kuga je kompaktný crossover automobilky Ford, vyrábaný od roku 2008 v nemeckom meste Saarlouis. Model je postavený na podvozkovej platforme Ford C1, ktorú využíva i model C-MAX a Focus. 
Kuga vychádza z futuristického konceptu športového crossoveru Ford Iosis-X v duchu filozofie kinetického dizajnu. Hlavnými konkurentmi modelu sú na európskom trhu automobily Citroën C-Crosser, Opel Antara a Peugeot 4007.
Majstrovstvá sveta vo volejbale

Majstrovstvá sveta vo volejbale je najvyššie medzinárodné podujatie národných družstiev vo volejbale, ktoré riadi Medzinárodná volejbalová federácia (FIVB). Jeho história siaha do roku 1949, kedy sa v Česko-Slovensku konali prvé majstrovstvá sveta mužov. Ženy mali svoj debut o tri roky neskôr v Sovietskom zväze. Majstrovstvá prebiehajú so 4-ročnou periodicitou. 
Majstrovstvá sveta tiež slúžia aj ako kvalifikácia na svetový pohár. Predtým slúžili ako kvalifikácia na volejbalový turnaj olympijských hier.
Stúpavosť

Stúpavosť () je zmena výšky lietadla za istý časový úsek počas stúpania. Údaj stúpavosti sa spravidla viaže na relatívne dlhší časový interval (desiatky sekúnd, minúty). Stúpavosť sa vyjadruje v metroch za sekundu, alebo stopách za sekundu, resp. stopách za minútu.
Rekord v stúpavosti drží stroj MiG-29, ktorý dosiahol stúpavosť 330 m/s. Priemerná stúpavosť strojov MiG-29 sa pohybuje okolo 109 m/s, ktorú stroj dosahuje od hladiny mora do 6000 m.
Magnetic Island

Magnetic Island (doslova "magnetický ostrov") je austrálsky ostrov v Korálovom mori patriaci do oblasti tropického Queenslandu. Ostrov sa nachádza v lokalite Veľkej koralovej bariéry. Leží 12 km od Townsville.
Dejiny.
Pôvodný obyvatelia ostrov nazývali Yunbenun. Magnetickým ostrovom bol pomenovaný roku 1770 kapitánom Jamesom Cookom. V týchto miestach sa kapitánovi Cookovi začala strelka kompasu správať trochu zmätene, preto usúdil, že je to vďaka ostrovu, okolo ktorého preplával.
Flóra.
Ostrov je tvorený žulovými skaliskami a je pokrytý eukalyptovým lesy. Severné a východné brehy zvierajú plytké piesočné zálivy, prerušované žulovými výbežkami a koralovými útesmi, zatiaľ čo západná časť ostrova je rovnejšia a na okrajoch porastená Mangrovníkmi. Približne polovicu ostrova tvorí národný park.
Miestopis.
Na ostrove je niekoľko osád:
Zoznam najväčších hitov v roku 1960 (USA)

Toto sú piesne, ktoré v jednotlivých týždňoch roku 1960 skončili v rebríčku "Billboard" Hot 100 na prvom mieste.
Zoznam najväčších hitov v roku 1950 (USA)

Toto sú piesne, ktoré v jednotlivých týždňoch roku 1950 skončili v rebríčkoch hudobného magazínu "Billboard" na prvom mieste. Z týchto rebríčkoch neskôr vznikol Hot 100.
The Andrews Sisters

The Andrews Sisters bola americká dievčenská hudobná skupina, zložená z LaVerne Andrewsovej, Maxene Andrewsovej a Patricie Andrewsovej. Je známa vďaka hitom ako „Don't Sit Under the Apple Tree“, „Rum and Coca Cola“ „I Can Dream, Can't I?“ a „Boogie Woogie Bugle Boy“.
Hudbou The Andrews Sisters sa inšpirovali Bette Midler, The Puppini Sisters a Christina Aguilera.
Con Funk Shun

Con Funk Shun je americká hudobná skupina, založená v roku 1969, vo Vallejo v štáte Kalifornia. Con Funk Shun boli inšpirovaní hudbou James Browna a Sly &amp; The Family Stone.
Mercury Records

Mercury Records bolo hudobné vydavateľstvo založené v roku 1945 v Spojenom kráľovstve. 
Mercury Records bolo súčasťou Island Def Jam Motown Music Group a Universal Music Group.
Nero (rozlišovacia stránka)

Nero môže byť:
Sly and the Family Stone

Sly and the Family Stone bola americká soul, funk a rocková hudobná skupina, založená v roku 1966 v meste San Francisco v štáte Kalifornia. Frontmanom bol Sly Stone.
V roku 1993 boli uvedení do rokenrolovej siene slávy.
Larry Graham

Larry Graham (* 14. august 1946, Beaumont, Texas, USA) je americký spevák, hudobník, skladateľ, hudobný producent. Pôsobil hlavne v skupine Sly and the Family Stone, no neskôr nahral sólové albumy ako "One in a Million You", "Just Be My Lady" aj single ako „Sooner or Later“ a „When We Get Married“.
Elmarie Wendel

Elmarie Wendel (* 23. november 1939 – † 21. júl 2018) bola americká herečka známa zo seriálu "Takí normálni mimozemšťania". V tomto seriáli sa predstavila ako Mrs. Mamie Dubcek.
Seinfeld

Seinfeld je americký televízny seriál, nakrúcaný v rokoch 19891998. Seinfeld bol vytvorený Larry Davidom a Jerry Seinfeldom. Seriál je v podstate o „ničom“.
Zoznam najväčších hitov v roku 1969 (USA)

Toto sú piesne, ktoré v jednotlivých týždňoch roku 1969 skončili v rebríčku "Billboard Hot 100" na prvom mieste.
Archie Bell &amp; the Drells

Archie Bell &amp; the Drells bola americká vokálna skupina, založená v meste Houston, v štáte Texas. Ich najväčšími hitmi sú „Tighten Up“, „I Can't Stop Dancing“, „There's Gonna Be a Showdown“.
Zoznam najväčších hitov v roku 1968 (USA)

Toto sú piesne, ktoré v jednotlivých týždňoch roku 1968 skončili v rebríčku "Billboard" Hot 100 na prvom mieste.
Zoznam najväčších hitov v roku 1967 (USA)

Toto sú piesne, ktoré v jednotlivých týždňoch roku 1967 skončili v rebríčku "Billboard" Hot 100 na prvom mieste.
Zoznam najväčších hitov v roku 1966 (USA)

Toto sú piesne, ktoré v jednotlivých týždňoch roku 1966 skončili v rebríčku "Billboard" Hot 100 na prvom mieste.
Zoznam najväčších hitov v roku 1961 (USA)

Toto sú piesne, ktoré v jednotlivých týždňoch roku 1961 skončili v rebríčku "Billboard" Hot 100 na prvom mieste.
Zoznam najväčších hitov v roku 1962 (USA)

Toto sú piesne, ktoré sa v jednotlivých týždňoch roku 1962 umiestnili v rebríčku "Billboard" Hot 100 na prvom mieste.
Zoznam najväčších hitov v roku 1965 (USA)

Toto sú piesne, ktoré v jednotlivých týždňoch roku 1965 skončili v rebríčku "Billboard" Hot 100 na prvom mieste.
Zoznam najväčších hitov v roku 1963 (USA)

Toto sú piesne, ktoré v jednotlivých týždňoch roku 1963 skončili v rebríčku "Billboard" Hot 100 na prvom mieste.
Zoznam najväčších hitov v roku 1964 (USA)

Toto sú piesne, ktoré v jednotlivých týždňoch roku 1964 skončili v rebríčku "Billboard" Hot 100 na prvom mieste.
Toto

Toto môže byť:
TOTO alebo Toto môže byť aj TOtable Tornado Observatory
Pantanal

Pantanal môže byť:
Alexandr Nikolajevič Sokurov

Alexandr Nikolajevič Sokurov (; * 14. jún 1951, Podorvika, Irkutská oblasť, Sovietsky zväz) je ruský režisér. 
Medzi jeho najvýznamnejšie diela patria filmy "Ruská archa" (2002) a "Faust" (2011), za ktorý bol ocenený Zlatým levom na filmovom festivale v Benátkach..
Karanténa

Karanténa je povinná izolácia ľudí alebo zvierat s cieľom pozorovania, či sa u nich prejavia príznaky nejakej choroby. Je používaná na ľuďoch alebo nákladoch, ktoré prichádzajú z regiónov ohrozených epidémií.
Slovo karanténa pochádza etymologicky z francúzskeho slova "quarantaine" (štyridsiatka); označenie obdobie 40 dní, počas ktorých boli prichádzajúci izolovaní na lodiach bez možnosti sa vrátiť k brehu. Túto procedúru aplikoval už v 14. storočí napríklad Dubrovník, ktorý sa tak bránil proti moru. Rovnaký postup aplikovali aj Benátky alebo Marseille.
Zoznam severoamerických dinosaurov

Zoznam rodových mien nelietavých dinosaurov, ktorých fosílie boli objavené na území Severnej Ameriky.
São Cristóvão

São Cristóvão je mesto a obec (município) v severnej Brazílii v štáte Sergipe. Je to štvrté najstaršie mesto v Brazílii a tretie najväčšie v štáte Sergipe. Bolo hlavným mestom do roku 1855, keď sa hlavným mestom stalo Aracaju. 
V meste sa nachádza prístav a hlavnými činnosťami sú turizmus a spracovanie a destilácia cukru. 
Od roku 1967 je mesto pamiatkovou rezerváciou. Medzi najvýznamnejšie náboženské budovy patria kostol a konvent São Francisco (z roku 1693), Santa Casa de Misericordia (v 17. storočí nemocnica milosrdných sestier), kaplnka nepoškvrneného počatia Panny Márie (1751), kostol Nossa Senhora das Victórias (1766) a niekoľko ďalších dôležitých stavieb z 18. storočia, vrátane kostola Panny Márie Ružencovej farebných mužov, kostol Panny Márie Amparo a kláštora São Bento. Múzeum náboženského umenia v kostole a konvente São Francisco, je považované za tretie najvýznamnejšie v Brazílii.
Námestie São Francisco.
Námestie São Francisco je štvorcové námestie obkolesené historickými budovami, ako napríklad kostol São Francisco a konvent, kostol Santa Casa da Misericórdia, Palác provincie a s ním spojený súbor budov odzrkadľujú rôzne historické obdobia mesta. Tento súbor budov, spolu s domami z 18. a 19. storočia, vytvára mestské prostredie, ktoré odzrkadľuje vývoj mesta od jeho vzniku. Františkánsky komplex predstavuje príklad typickej architektúry náboženského zamerania, charakteristickú pre severovýchodnú Brazíliu. V roku 2010 sa námestie stalo svetovým dedičstvom UNESCO.
Majstrovstvá sveta v ragby

 
Majstrovstvá sveta v ragby sú najvyššie medzinárodné podujatie národných družstiev v ragby, ktorý riadi Medzinárodná ragbyová federácia (World Rugby, predtým IRB). Ich história siaha do roku 1987, kedy sa v Austrálii a Novom Zélande konali prvé majstrovstvá sveta mužov. Ženy mali debut o štyri roky neskôr v Škótsku. Majstrovstvá prebiehajú so 4-ročnou periodicitou. Dominujú v nich predovšetkým tímy južnej hemisféry. 
Trofej, ktorú získava víťaz v mužskej kategórii, sa nazýva "Pohár Webba Ellisa" a je pomenovaná po vynálezcovi ragbyWilliamovi Webbovi Ellisovi.
Nossa Senhora do Socorro

Nossa Senhora do Socorro je mesto a obec (município) v severnej Brazílii v štáte Sergipe. Nachádza sa v metropolitnej oblasti Aracaju. Pre mesto je charakteristická zvýšená bytová výstavba. Je jedno z najrýchlejšie rastúcich nielen v severovýchodnej Brazílii, ale v celej krajine. Prvá osada na mieste súčasného mesta bola založená v roku 1575. 
V priemyselnej štvrti Nossa Senhora do Socorro, ktorá sa nachádza João Alves Filho, sú sústredené podniky potravinárskeho priemyslu, textilné, stavebné, výroba pneumatík, sviečok, kokosového mlieka, sadry, medzi inými. Vďaka daňovým stimulom zaznamenalo zvýšený nárast podnikateľskej aktivity, počet firiem vzrástol len za obdobie od roku 1997 až 2002 o 81%.
Akademický informačný systém AiS

Akademický informačný systém AiS2 je informačný systém používaný na 13 verejnoprávnych a 4 súkromných slovenských vysokých školách. AiS2 je komplexný informačný systém určený predovšetkým na riadenie všetkých troch stupňov vysokoškolského štúdia a podporu riadenia vedy a výskumu. AiS2 je v súčasnosti najrozšírenejším akademickým informačným systémom na slovenských vysokých školách. AiS2 vznikol na UPJŠ a dodnes je vyvíjaný na akademickej pôde odkiaľ sa šíri za nekomerčných podmienok.
Dejiny.
AiS2 je nástupcom Akademického informačného systému AIS, ktorý bol na Prírodovedeckej fakulte Univerzity Pavla Jozefa Šafárika v Košiciach vyvíjaný v období od roku 1997 do roku 2007. Od roku 2004 prebiehal paralelne vývoj druhej verzie, ktorá zohľadňovala zmeny v technológiách, skúsenosti z implementácie a prevádzky AIS na rôznych vysokých školách ako aj rastúce požiadavky používateľov. Vývoj novej verzie bol podporovaný Ministerstvom školstva SR formou centrálneho rozvojového IT projektu. Postupne bol implementovaný na 17 slovenských vysokých školách:
Kritika.
Informačný systém AIS je často kritizovaný pre svoju prílišnú komplikovanosť, neprehľadné užívateľské prostredie, nekompatibilitu s viacerými internetovými prehliadačmi. 
Reakciou na túto kritiku bolo do systému dopracované nové študentské zobrazenie pre študentov, učiteľské zobrazenie pre pedagógov a elektronická prihláška pre uchádzačov o štúdium na VŠ. AiS2 je plne kompatibilný s najpoužívanejšími prehliadačmi Google Chrome a Mozilla Firefox.
Tsintaosaurus

Tsintaosaurus bol pomerne robustný „vtákopyskatý dinosaurus“, žijúci v období vrchnej kriedy na území dnešnej Číny. Jeho jediným druhom je Tsintaosaurus spinorhinus.
Opis.
Tsintaosaurus sa vyznačuje pomerne robustnou stavbou tela s dĺžkou 10 m, výškou 3 m a hmotnosťou cez 3 t. Pre tento druh hadrosaura je zvlášť typický „špicatý“ výrastok na hlave, pôvodne považovaný len za akúsi patológiu alebo časť väčšieho hrebeňa. Išlo zrejme o dôležitý aspekt pohlavného výberu. Samce pravdepodobne disponovali väčšími výrastkami ako samice. Tieto dinosaury zrejme žili v stádach, podobne ako ich severoamerickí a ázijskí príbuzní.
Bubbling Under Hot 100 Singles

Bubbling Under Hot 100 Singles je rebríček hranosti piesní v USA, ktoré sa nedostali do hlavného zoznamu Hot 100, alebo sú tesne pod "povrchom". Rebríček sa skladá z 25 pozícií. Billboard Under Hot 100 Singles je uverejňovaná v známom hudobnom časopise "Billboard".
Dance/Electronic Albums

Dance/Electronic Albums (pôvodný názov Top Electronic Albums) je hudobný týždenný rebríček "Billboardu". Rebríček je určený pre hudobné albumy v štýle IDM, house, trance ale aj dance-pop, elektronický hip-hop.
Ako prvý (a zároveň #1) album bol "".
Zoznam afrických dinosaurov

Zoznam rodových mien nelietavých dinosaurov, ktorých fosílie boli objavené na území Afriky.
Ford Galaxy

Ford Galaxy je osobný automobil kategórie van vyrábaný automobilkou Ford od roku 1995. Model je jedným z trojičiek vozidiel, ktoré vznikli kooperáciou koncernov Ford a Volkswagen a boli vyrábané spoločnosťou AutoEuropa v Portugalsku. Vany Ford Galaxy, Volkswagen Sharan a Seat Alhambra sú tak takmer identické automobily, odlíšené len označením a detailami na prednej maske a v interiéri.
Hlavnými konkurentmi modelu sú na európskom trhu automobily Renault Espace, Citroën Xsara Picasso, Peugeot 807, Opel Zafira a Fiat Multipla. 
Ford Galaxy MK I. (1998-2004).
Obľúbenosť veľkopriestorových automobilov nezostala bez odozvy ani vo Forde, ktorý v spolupráci s VW vyvinul model Galaxy. Trojica noviniek schádzala z výrobných pásov továrne v portugalskej Pamele, ktorá využívala diely oboch koncernov.
Ford Galaxy MK II. (2000 – 2006).
Druhá generácia Ford Galaxy (niekde uvádzaná iba ako facelift) prišla v roku 2000 a okrem menej viditeľných, technických zmien priniesla novú prednú masku. Tým sa Galaxy vizuálne vzdialil od konkurenčných súrodencov a priblížil sa dizajnu vozidiel Ford. V interiéri boli použité diely z nového Mondea, čím sa výrazne zhodnotil celý vnútorný priestor. 
Ford Galaxy MK III. (2006 – 2015).
Tretia generácia Galaxy bola predstavená v roku 2006 na Ženevskom autosalóne a od júla 2006 sa začal súčasne s kratším a nižším modelom S-MAX aj predávať. Vozidlo bolo vyvinuté v réžii Fordu a nevyužíva už žiadne komponenty koncernu VW. Výroba sa tak presunula z portugalskej továrne do belgickej pri meste Genk. 
Pod prednou kapotou sú rovnako už len motory z produkcie Ford, zážihové motory Duratec a naftové Duratorq poskytujú výkony od 115 do 203 k.
Japan Hot 100

Japan Hot 100, vedľa RIAJ Digital Track Chart a Oricon, patria medzi hudobné rebríčky Japonského cisárstva. Japan Hot 100 patria medzi týždenné aktualizované rebríčky "Billboard"u. Rebríček sa zostavuje z predaja CD singlov. 
Dejiny.
Japan Hot 100 bol vytvorený v roku 2008. 
Prvá (a zároveň #1) pieseň bola „Step and Go“ od hudobné skupiny Arashi (Araši).
Yamaceratops

Yamaceratops bol rod drobného rohatého dinosaura, žijúceho v období spodnej kriedy (asi pred 130 až 125 miliónmi rokov) na území dnešného Mongolska (púšť Gobi). Jediný druh je Yamaceratops dorngobiensis.
Typový exemplár bol opísaný v septembri roku 2006 paleontológmi P. J. Makovickym a M. Norellom. Zdá sa, že Yamaceratops stojí niekde medzi rodmi Liaoceratops a Archaeoceratops v rámci kladu Neoceratopia. Krčný golier bol u tohto rodu nevýrazný a nebol zrejme používaný ako prostriedok signalizácie.
Rodové meno tohto dinosaura je odvodené z názvu budhistického božstva Yama. Holotyp IGM 100/1315 pozostáva z neúplnej lebky, v roku 2002 a 2003 bol objavený ďalší materiál, priradený k tomuto druhu.
Skamenené embryo vtákopanvového dinosaura, objavené v rovnakej oblasti, môže tiež patriť tomuto dinosaurovi.
Zoznam najväčších hudobných hitov (USA)

Toto je prehľad zoznamov piesní a singlov, ktoré sa nachádzali v americkom hudobnom rebríčku "Billboard" Hot 100 a "Billboard". 
Éra pred Hot 100.
1940 1941 1942 1943 1944 1945 1946 1947 1948 1949 
1950 1951 1952 1953 1954 1955 1956 1957 1958
Perry Como

Pierino Ronald „Perry“ Como (* 18. máj 1912, Canonsburg, Pensylvánia, USA † 12. máj 2001, Jupiter, Florida), bol americký spevák. Naspieval hity ako „Prisoner of Love“ (1946), „No Other Love“ (1953) a „Hot Diggity (Dog Ziggity Boom)“ (1956).
Decca Records

Decca Records je britské hudobné vydavateľstvo, ktoré v roku 1929 založil Edward Lewis. Vydavateľstvo je v súčasnosti členom partnerskej skupiny Universal Music Group.
Brunswick Records

Brunswick Records je americké hudobné vydavateľstvo, založené v roku 1916. V súčasnosti ho vedie Paul Tarnopol.
Tretia plavba Jamesa Cooka

Tretia plavba Jamesa Cooka bola námorná prieskumná plavba pod velením kapitána Jamesa Cooka do Tichomoria, uskutočnená v rokoch 1776 – 1779. 
Oficiálne uverejneným účelom plavby bol návrat Omaia, mladého domorodca, ktorého do Anglicka z Tahiti priviezol počas druhej plavby komandér Tobias Furneaux. Skutočným a tajným účelom výpravy však bolo objavenie Severozápadného prejazdu. Na výprave sa zúčastnili dve lode: HMS "Resolution", delová šalupa, ktorej pri vyplávaní velil J. Cook, a HMS "Discovery", ktorej velil Charles Clerke. Po zastávke na Tahiti zamierila výprava do severného Tichomoria. Tu J. Cook objavil súostrovie, ktoré pomenoval Sandwichove ostrovy (dnes Havajské ostrovy). Potom výprava doplávala k brehom Severnej Ameriky, kde Cook márne hľadal Severozápadný prejazd. Po ukončení hľadania prejazdu sa výprava vrátila na Havajské ostrovy, kde sa 14. februára 1779 v zátoke Kealakekua dostal James Cook do konfliktu s domorodcami a pri pokuse zajať ich náčelníka, bol v následnej šarvátke s nimi zabitý. Velenie výpravy po Cookovej smrti prevzal Charles Clerke, ale ten počas plavby na Kamčatku v auguste 1779 zomrel na tuberkulózu. Po Clerkovej smrti prevzal velenie výpravy John Gore a s ním sa výprava vrátila do Anglicka.
RCA Records

RCA Records (pôvodne The Victor Talking Machine Company, následne RCA Victor) je americké hudobné vydavateľstvo založené v roku 1901. Je súčasťou skupiny Sony BMG Music Entertainment.
RCA je skratka pre Radio Corporation of America.
Zager &amp; Evans

Zager &amp; Evans bolo americké pop-rockové hudobné duo, založené v roku 1969, ktoré naspievalo populárnu pieseň „In the Year 2525“.
Five Star

Five Star (tiež známa ako 5 Star) je britská popová a R&amp;B hudobná skupina, založená v roku 1983. Medzi ich známe piesne patria skladby „System Addict“, „Rain or Shine“ či „The Slightest Touch“.
Rodney Dangerfield

Rodney Dangerfield (rodným menom Jacob Cohen, * 22. november 1921, Babylon, New York, USA† 5. október 2004, Los Angeles, Kalifornia, USA) bol americký herec a komik.
Narodil sa v rodine maďarských Židov.
Lakeside (hudobná skupina)

Lakeside je americká hudobná skupina, založená v roku 1969, v meste Dayton v štáte Ohio. Ich najväčšími hitmi sú „Fantastic Voyage“, „Raid“, „Outrageous“.
Lakeside

Lakeside môže byť:
Barra dos Coqueiros

Barra dos Coqueiros je mesto a obec (município) v severnej Brazílii v štáte Sergipe. Nachádza sa v metropolitnej oblasti Aracaju. Od hlavného mesta štátu Sergipe je vzdialené len tri kilometre a je s ním prepojené mostom Ponte Aracaju-Barra dos Coqueiros. Patrí k najvýznamnejším prístavom Sergipe. Je v oblasti, kde platia zvýhodnené daňové stimuly, ktoré prilákali a lákajú investorov.
Zoznam R&amp;B hudobníkov

Zoznam hudobníkov žánerov rhythm and blues, new jack swing aj súčasného R&amp;B.
Majstrovstvá sveta v hokeji na kolieskových korčuliach

 
Majstrovstvá sveta v hokeji na kolieskových korčuliach je najvyššie medzinárodné podujatie národných družstiev v hokeji na kolieskových korčuliach, ktoré riadi Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Jeho história siaha do roku 1936, kedy sa v Nemecku konal prvý turnaj majstrovstiev sveta mužov. Ženský turnaj debutoval až v roku 1992, tiež v Nemecku. V mužskej kategórii sa organizoval aj turnaj MS B kategórie, ktorý slúži ako kvalifikácia na hlavné podujatie MS. Všetky tri turnaje, teda turnaje mužov, žien a mužov B kategórie, prebiehajú s 2-ročnou periodicitou. Dominujú v nich družstvá Južnej Európy a Južnej Ameriky.
Do roku 2001, kedy sa organizoval hokejový turnaj na Svetových hrách, slúžili MS ako kvalifikačné podujatie na tento turnaj. V roku 2017 sa stáva turnaj súčasťou "Svetových kolieskových hier", multišportového podujatia pre všetky športy na kolieskových a inline korčuliach.
Muži.
Majstrovstvá sveta B kategórie.
Najlepšie tri tímy sa kvalifikujú na MS A kategórie a naopak, najhoršie 3 tímy z A kategórie zostupujú minimálne na rok do B kategórie.
Rekordy.
Najvyššie víťazstvo na MS dosiahlo Švajčiarsko, ktoré na Majstrovstvách sveta mužov 1980 v Čile vyhralo nad Indiou . O 2 roky neskôr, na MS 1982 v Portugalsku, zvíťazil domáci tím nad Guatemalou .
Clavinet

Clavinet je elektronický hudobný nástroj, vyrábaný spoľočnosťou Hohner. Ide o zvukovo zosilnený klavichord, ktorý znie ako elektrická gitara. Používa sa v hudobných štýloch ako disco, funk, rock ale aj reggae. V roku 1973 sa proto-disco pieseň „Superstition“ od Stevie Wondera, v ktorej zaznie clavinet, dostala na prvú priečku popového rebríčka "Billboard".
Canindé de São Francisco

Canindé de São Francisco je mesto a obec (município) v severnej Brazílii v štáte Sergipe. Bolo založené v roku 1953. Jeden z pilierov hospodárstva je turizmus. V oblasti Vale dos Mestres sa nachádza nedotknutá príroda, kaňony a jaskyne, ktoré priťahujú množstvo turistov.
Psychedelický soul

Psychedelický soul niekedy volaný ako black rock je subžáner soulovej hudby, ktorý spája charakteristické prvky soulu s psychedelickým rockom. Jeho dôležitosť začala stúpať koncom 60. rokov, prechádzal do 70. rokov, kedy hral hlavnú rolu pri formovaní funku a diska. Priekopníkmi psychedelického soulu boli napríklad Sly and the Family Stone a The Temptations. Významne ho pozdvihli mainstreamoví umelci ako Supremes a Stevie Wonder. Svoju dôležitosť týmto štýlom pozdvihli aj The Chambers Brothers, The 5th Dimension, Edwin Starr a Funkadelic a Parliament Georgea Clintona.
Nasledovanie príkladu Jimiho Hendrixa v psychedélii konca 60. rokov malo široký dopad aj na ovplyvnenie hudobného prejavu afroamerických umelcov. Títo sa združovali hlavne pod hudobným vydavateľom Motown. Boli v tejto dobe ovplyvnení v jednote boja za občianske práva, mali temnejšie pozadie a silnejší politický podtón ako acid rock. Vývoj žánru na podklade funkového štýlu Jamesa Browna sa výrazne prejavil v piesňach „Dance to the Music“, „Everyday People“ a „I Want to Take You Higher“ od formácie Sly and the Family Stone, ktoré mali zvuk zdôraznený deformovaným zvukom rytmickej elektrickej gitary a silnou basovou linkou. Dôležitými priekopníkmi psychedelického soulu boli The Temptations s producentom Norman Whitfieldom, ktorý prešiel od relatívne zľahka naspievaných vokálnych zborov na omnoho viacej výrazný hudobný materiál aký je na nahrávkach „Cloud Nine“, „Runaway Child, Running Wild“ a „Psychedelic Shack“.
Pokiaľ psychedelický rock koncom 60. rokov zanikal, psychedelický soul pokračoval do sedemdesiatych rokov. Začiatko tohto desaťročia stúpal na vrchol popularity a na jeho konci sa postupne ako sa menili požiadavky hudobného trhu, sa vytrácal. Umelci ako Earth, Wind and Fire, Kool and the Gang a Ohio Players, ktorí začínali psychedelickým soulom, prešli na funky a prípadne sa stali hudobnými formáciami hrajúcimi disko.
Poco Verde

Poco Verde je mesto a obec (município) v severnej Brazílii v štáte Sergipe. Vzniklo v roku 1953. Mesto a obec sú dnes druhým najväčším pestovateľom a spracovateľom fazule v štáte Sergipe a celkovo dvanástym v celej Brazílii.
Umbaúba

Umbaúba je mesto a obec (município) v severnej Brazílii v štáte Sergipe. Obyvateľstvo sa živí najmä pestovaním a spracovaním pomarančov. Popri meste prechádza federálna diaľnica BR-101.
Nossa Senhora das Dores

Nossa Senhora das Dores je mesto a obec (município) v severnej Brazílii v štáte Sergipe. Mesto je významným kultúrno-náboženským centrom. V posledných desiatich rokoch prešlo dynamickým rozvojom. V súčasnej dobe má štyri centrá vysokoškolského vzdelania.
Boquim

Boquim je mesto a obec (município) v severnej Brazílii v štáte Sergipe. Hospodárstvo mesta a jeho okolia je založené na pestovaní a spracovávaní pomarančov, mandaríniek, citrónov a višní. Je tiež známe festivalom pomarančov, ktorý sa koná každoročne v novembri.
Brenda K. Starr

Brenda K. Starr (* 15. október 1966, New York), pôvodným menom Brenda Kaplan, je americká dance-popová, freestyle speváčka.
Je známa predovšetkým vďaka piesňam ako „I Still Believe“, „No Matter What“, „Pickin' Up Pieces“.
Biografia.
Starr sa narodila židovskej rodine v roku 1966.
V roku 1984 vystúpila vo filmovej hip-hopovej dráme "Beat Street", kde sa objavila v konkurze do hudobnej šou v klube Roxy.
Napokon nahrala albumy ako "I Want Your Love" (neuspešné), alebo tiež "Brenda K. Starr" (US #58).
Laranjeiras

Laranjeiras je mesto a obec (município) v severnej Brazílii v štáte Sergipe. Nachádza sa 230 km od hlavného mesta Aracaju. Oblasť v 17. storočí ovládali aj Holanďania, prvý jezuitský kostol tu bol postavený v roku 1701. Základ ekonomiky obce a mesta je pestovanie a spracovávanie cukrovej trstiny. Mesto má viacero krásnych historických pamiatok. V minulosti bolo najdôležitejším mestom Sergipe, neskôr úlohu hlavného mesta prevzalo Aracaju.
Nossa Senhora da Glória

Nossa Senhora da Glória je mesto a obec (município) v severnej Brazílii v štáte Sergipe. Leží vo vnútrozemí štátu. 
Mesto je významným náboženským a religióznym centrom. Patrónkou mesta je podľa názvu Panna Mária. Každoročne 15. augusta sa na jej počesť koná sprievod. Každú sobotu sa tu koná veľtrh, ktorý patrí k najvýznamnejším na okolí.
Ray Parker, Jr.

Ray Erskine Parker, Jr (* 1. máj 1954) je americký hudobný producent, skladateľ, spevák a gitarista. Zložil titulnú pieseň k filmu "Krotitelia duchov". Vystupoval ako frontman skupiny Raydio. 
Spolupracoval s viacerými umelcami ako The Carpenters, Rufus a Chaka Khan, Aretha Franklin, Stevie Wonder, Deniece Williams, Jean-Luc Ponty, Leon Haywood, The Temptations, The Spinners, Boz Scaggs, David Foster, Rhythm Heritage, Gladys Knight and the Pips, The Honey Cone, Herbie Hancock, Tina Turner, či Diana Ross.
Boz Scaggs

William Royce "Boz" Scaggs (* 8. jún 1944) je americký spevák-skladateľ a gitarista. Je známy vďaka piesňam ako „Lowdown“, „Hard Times“, „Hollywood“, „Lido Shuffle“, „Jo Jo“ a „Miss Sun“. 
Scaggs za pieseň „Lowdown“ získal Cenu Grammy za najlepšiu R&amp;B pieseň.
Porto da Folha

Porto da Folha je mesto a obec (município) v severnej Brazílii v štáte Sergipe. Mesto bolo založené v roku 1835 a v posledných rokoch sa pomerne rýchlo ekonomicky rozvíja.
Jednou z hlavných turistických atrakcií v Porto da Folha je "vaquejada", šport praktikovaný v rôznych regiónoch severovýchodnej Brazílie. Základom hospodárstva mesta a obce je najmä poľnohospodárstvo a cestovný ruch.
Steve Miller Band

Steve Miller Band je americká hudobná skupina, založená v roku 1967, v meste San Francisco, v štáte Kalifornia. Ich najväčšími hitmi sú „The Joker“ (1973), „Rock'n Me“ (1976), „Fly Like an Eagle“ (1977), „Jet Airliner" (1977) a „Abracadabra“ (1982).
Capitol Records

Capitol Records je americké hudobné vydavateľstvo, založené v roku 1942. Spoločnosť založili skladatelia Johnny Mercer a Buddy DeSylva.
Capitol Records tiež spravuje aj Apple Records, Grand Royal Records, Harvest Records, Liberty Records.
Capela

Capela je mesto a obec (município) vo severnej Brazílii v štáte Sergipe. Bolo založené v roku 1888. V minulosti, ako aj teraz je základom hospodárstva mesta pestovanie bavlny a cukrovej trstiny. Mesto je známe náboženským festivalom svätého Petra, "Festa de São Pedro".
Power pop

Power pop je hudobný žáner, ktorý sa vyvinul v Spojených štátoch a Spojenom kráľovstve na začiatku 70. rokoch. Z power popu okrem iného vzišiel aj synthpop či New Wave. Štýl definujú gitarové sóla a ostré melódie. 
Hudobníci.
1970s-1990s
Itaporanga d’Ajuda

Itaporanga d'Ajuda je mesto a obec (município) v severnej Brazílii v štáte Sergipe. Je súčasťou aglomerácie Aracaju. Bolo založené v roku 1854. Nachádza sa tu niekoľko pláží, pravdepodobne najznámejšia je "Plaia de Caueira".
Propriá

Propría je mesto a obec (município) vo severnej Brazílii v štáte Sergipe. Mesto dosiahlo hospodársky vrchol v sedemdesiatych rokoch, kedy bolo druhým najbohatším mestom Sergipe, hneď po Aracaju, v súčasnosti sa nachádza na 22. mieste. Mesto je tiež zaujímavé výrobou sladkostí, napríklad špeciálne sladké zemiaky, jedným z najlepších v tomto brazílskom štáte.
David Arroyo

David Arroyo celým menom David Arroyo Durán (* 7. január 1980, Talavera de la Reina, Toledo) je španielsky profesionálny cyklista. V súčasnosti preteká za tím Caja Rural-Seguros RGA. Meria 173 cm a váži 61 kg.
Juan José Cobo

Juan José Cobo celým menom Juan José Cobo Acebo a známy aj pod menom Juanjo Cobo (* 11. február 1981, Torrelavega, Španielsko) je bývalý španielsky cyklista.
Úspechy.
Víťazstvá.
 Vuelta al País Vasco
 Volta a Portugal
 Tour de France
 Vuelta a España
Cascavel

Cascavel je mesto a obec (município) v severnej Brazílii v štáte Ceará. Mesto má širokú poľnohospodársku a priemyselnú základňu a je ôsmou najbohatšou obcou štátu Ceará. Pestujú a spracovávajú sa tu orechy kešu, kokos, cukrová trstina, maniok, kukurica a fazule plus živočíšna výroba. V meste je spolu 31 priemyselných odvetví, chémia, hutníctvo, spracovanie neželezných kovov, potravinárstvo, stavebný priemysel, výroba mydla a sviečok, nábytku, oblečenia, obuvi atď.
Óscar Freire

Óscar Freire celým menom Óscar Freire Gómez (* 15. február 1976, Torrelavega, Kantábria) je španielsky profesionálny cyklista. V súčasnosti preteká za tím Rabobank.
Úspechy.
 UCI Majstrovstvá sveta v cestnej cyklistike
 Tour de France
 Vuelta a España
 Milan - San Remo
 Gent–Wevelgem
 Tirreno-Adriatico
 Paris-Tours
 Vattenfall Cyclassics
LoveGame

 
„LoveGame“ je štvrtý singel americkej popovej speváčky Lady Gaga z jej debutového albumu "The Fame "(2009). Singel bol vydaný 24. marca 2009.
Externé odkazy.
Oficiálny videoklip k pesničke
Albert Szent-Györgyi

Albert Szent-Györgyi (* 16. september 1893, Budapešť, Maďarsko – † 22. október 1986, Woods Hole, Massachusetts, USA) bol maďarský biochemik a fyziológ.
V roku 1937 získal Nobelovu cenu za fyziológiu a medicínu za izoláciu vitamínu C a objavenie niekoľkých fáz Krebsovho cyklu. Svoju vedeckú dráhu začal v Bratislave.
Životopis.
Narodil sa v Budapešti v kalvínsko-katolíckej rodine. Otec bol maďarský statkár, matka pochádzala z rodiny v ktorej boli viacerí vedci.
V roku 1914 prerušil štúdium medicíny a narukoval na ruský a taliansky front prvej svetovej vojny. V 1916 bol zranený v boji a prepustený do civilu v roku 1917. V rovnakom roku získal diplom lekára v Budapešti a začal svoju vedeckú dráhu v Bratislave na Fyziologickom ústave lekárskej fakulty Alžbetínskej univerzity. Potom pôsobil na viacerých európskych univerzitách v Berlíne, Hamburgu, Leidene, Grönigene a Cambridge.
Počas 2. svetovej vojny bol aktívnym účastníkom protifašistického odboja. V roku 1942 viedol delegáciu Horthyovského Maďarska, ktorá sa niekoľkokrát stretla s britskými diplomatmi v Istanbule s úmyslom tajne vyjednávať so spojencami. Po odhalení nacistami bol zatknutý, ale podarilo sa mu uniknúť a zvyšok vojny strávil na úteku pred Gestapom.
Po vojne pomáhal spoluzakladať Maďarskú akadémiu vied a bol zvolený za poslanca. Ašpiroval dokonca na miesto maďarského prezidenta. Po náraste vplyvu komunistov a sklamaní z politického vývoja emigroval do USA, kde pokračoval vo vedeckej kariére. V roku 1956 sa stal členom Americkej akadémie vied.
Bol štyrikrát ženatý. Jeho prvou manželkou (sobáš 1917) bola Kornelia Demény, s ktorou mal svojho jediného priameho potomka, dcéru Korneliu Szent-Györgyi (* 1918).
Vedecká dráha.
Po skončení štúdia v roku 1917 nastúpil na kráľovskú Alžbetínsku univerzitu v Bratislave. Od roku 1918 univerzita otvorila lekársku fakultu, kde pôsobil na Fyziologickom ústave pod vedením farmakológa Gejzu Mansfelda. Po skončení vojny a následných turbulenciách v roku 1919, keď univerzita bola presťahovaná do Maďarska a v Bratislave vznikla Komenského univerzita s lekárskou fakultou odišiel do Prahy, kde sa zaoberal elektrofyziológiou.
Jeho následný vedecký záujem bol predovšetkým sústredený na skúmanie mechanizmov oxidácie v ľudskom tele a možností jej ovplyvnenia. V Cambridgeskom biochemickom laboratóriu v roku 1927 ako prvý na svete izoloval (z kôry nadobličiek hovädzieho dobytka) vitamín C. Objavenú látku (so vzorcom C6H806) pomenoval kyselina hexuronická (že ide o vitamín C sa zistilo až po štyroch rokoch). Neskôr sa mu túto látku podarilo izolovať tiež zo šťavy pomaranča, kapusty a papriky. Zaoberal sa tiež bunkovým dýchaním, objavil kyselinu fumarovú a niekoľko fáz (dnes tak pomenovaného) Krebsovho cyklu. Nobelovu cenu obdržal za objavy biologickej oxidácie v spojitosti s vitamínom C a katalýzou kyseliny fumarovej. V roku 1938 sa začal zaoberať biofyzikou svalových pohybov (svalových sťahov).
Morada Nova

Morada Nova je mesto a obec (município) v severnej Brazílii v štáte Ceará. Prví kolonisti sa tu objavili v 18. storočí. V roku 1925 obdržala štatút mesta.
Ekonomika je založená na pestovaní kukurice, banánov, kešu, bavlny, manioku, fazule, ananásov a kvetín, ďalej chov dobytka, ošípaných a hydiny. Objavili sa tu aj ložiská sľudy bielej a ametystu.
Sobral

Sobral je mesto a obec (município) v severnej Brazílii v štáte Ceará. Je druhým najväčším mestom, hneď po Fortaleze. Mesto má dve verejné a dve súkromné univerzity. Stalo sa známym ako miesto kde v roku 1919 bolo prvýkrát astronomicky pozorované zatmenie slnka. Túto udalosť pripomína pamätník v meste.
Feldberg

Feldberg () je nemecký vrch a najvyšší vrchol pohoria Schwarzwald. Nachádza sa neďaleko mesta Freiburg im Breisgau a mimo Álp je najvyšším vrchom v krajine.
Vrchol.
Na vrchole sa nachádza televízny a rozhlasový vysielač a meteorologický radar. V okolí sú výborné podmienky na lyžovanie.
Kyselina fosforitá

Kyselina fosforitá (H3PO3 (presnejšie dihydroxyfosfínoxid)) alebo kyselina fosfónová je biela kryštalická látka, jedna z mnohých kyselín fosforu.
Nomenklatúra a tautoméria.
Kyselina fosforitá sa presnejšie opisuje vzorcom HPO(OH)2. Táto molekula existuje v rovnováhe s menšinovým tautomérom P(OH)3. Podľa odporúčania IUPAC z roku 2005 sa táto prvá forma označuje kyselina fosfónová, kým forma druhá ako kyselina fosforitá.
Príprava.
Kyselina fosforitá vzniká síce reakciou oxidu fosforitého s vodou za chladu
za tepla však namiesto toho vzniká zmes kyseliny fosforečnej a fosfánu
Preto sa obvykle pripravuje hydrolýzou chloridu alebo bromidu fosforitého
Chemické vlastnosti.
Hoci molekula kyseliny fosfónovej obsahuje tri atómy vodíka a zdalo by sa, že v tejto molekule je fosfor trojmocný, je molekula tejto látky nesymetrická. Jeden z atómov vodíka je viazaný priamo na atóm fosforu a zostávajúce dva vodíkové atómy sú na fosfor viazané cez kyslík. To znamená, že vo vodnom roztoku sa kyselina fosfónová disociuje iba do druhého stupňa, je teda len dvojsýtna. To znamená, že tvorí "len" dva rady solí, a to dihydrogénfosfónany a hydrogénfosfónany. Dihydrogénfosforitanový anión má náboj -1, a hydrogenfosforitanový -2 ([H2PO3]1- resp. [HPO3]2-).
Zahrievaním sa rozkladá na kyselinu fosforečnú a fosfán
Vo vodnom roztoku sa samovoľne pomaly oxiduje vzdušným kyslíkom na kyselinu fosforečnú
Vzhľadom na to je kyselina fosforitá redukčným činidlom, ktoré je napr schopné redukovať soli jednomocného striebra na kov, napr.
alebo zlúčeniny dvojmocnej ortuti na jednomocné
Infekcia enterohemoragickými Escherichia coli

Infekcia enterohemoragickými Escherichia coli je jednou z príčin hemoragickej kolitídy a hemolyticko-uremického syndrómu. Výskyt je sporadický alebo epidemický (i vo vyspelých krajinách), postihuje prevažne deti. Zdrojom infekcie je najčastejšie infikované hovädzie mäso.
Enterohemoragické kmene E.coli (EHEC) sa viažu na povrch sliznice čreva podobne ako enteropatogénne kmene, postihujú však najmä hrubé črevo. Navyše produkujú enterotoxín podobný tomu, ktoré produkuje rod Shigella - tzv. shiga-like toxín alebo verotoxín.
Shigella

Shigella (s malým s) alebo šigela (lat. "Shigella") je rod baktérií z čeľade Enterobacteriaceae.
Sú to gramnegatívne, fakultatívne anaeróbne nepohyblivé tyčinkovité baktérie. Rod shigella bol vytvorený ako rod združujúci baktérie, ktoré vyvolávajú dyzentériu. Rod je blízky rodu escherichia ("Escherischia"). Delí sa na 4 podskupiny podľa biochemických vlastností a antigénov:
Kolitída

Kolitída alebo zápal hrubého čreva je zápalové, väčšinou infekčné postihnutie steny hrubého čreva. Príčinou môžu byť toxíny, baktérie, vírusy, prvoky i parazity, no aj autoimúnne postihnutie. U pomerne častých chorôb zo skupiny idiopatických črevných zápalov nie je príčina jednoznačná. Základným prejavom je hnačka, často spojená so zvýšenou teplotou, bolesťami brucha a dehydratáciou. Zápal hrubého čreva, spojený s postihnutím tenkého čreva sa označuje ako enterokolitída. V Medzinárodnej klasifikácii chorôb sú infekčné kolitídy zahrnuté v kapitole A00 až A09.
Rôzne kolitídy.
a ďalšie
Majstrovstvá Európy v hokeji na kolieskových korčuliach

Majstrovstvá Európy v hokeji na kolieskových korčuliach je najvyššie európske podujatie národných tímov v hokeji na kolieskových korčuliach, ktoré riadi Európska konfederácia kolieskového korčuľovania (World Skate Europe, predtým CERS), resp. jej výbor pre hokej na kolieskových korčuliach (CERH). Jeho história siaha do roku 1926, kedy sa v Anglicku konali prvé majstrovstvá Európy mužov; ženy debutovali až v roku 1991 vo Švajčiarsku. Od roku 1957 prebiehajú s 2-ročnou periodicitou. Dominujú v nich družstvá Južnej Európy.
Yangchuanosaurus

Yangchuanosaurus bol rod veľkého dravého dinosaura, žijúceho v období vrchnej jury (stupne oxford a kimmeridž) na území dnešnej Číny a svojou veľkosťou a vzhľadom bol podobný severoamerickému rodu Allosaurus. Yangchuanosaurus pochádza z čínskeho súvrstvia "Dashanpu" a vo svojom okolí predstavoval najväčšieho dravca, loviacieho veľké sauropódy rodu Mamenchisaurus a Omeisaurus, ale aj stegosaury rodu Chialingosaurus, Tuojiangosaurus a Chungkingosaurus.
Opis.
Typový exemplár druhu "Y. shangyouensis" mal lebku dlhú 82 centimetrov a jeho celková dĺžka sa odhaduje na približne 8 metrov. Ďalší exemplár, priradený novému druhu - "Y. magnus", bol ešte väčší, s lebkou dlhou 1,11 metrov. Odhaduje sa, že najväčšie jedince tohto rodu teda mohli dosahovať dĺžku až 10 metrov s hmotnosťou vyše 3 ton. Podobne ako u jeho severoamerického príbuzného Ceratosaura, mal kostný hrb na papuli. 
Chvost tvoril takmer polovicu telesnej dĺžky.
Dejiny.
V júni roku 1977 bola jedným stavebným robotníkom pri stavbe priehradnej nádrže Šang-jü v čínskom okrese Jang-čchuang náhodne odkrytá prvá takmer kompletná kostra tohto dinosaura, ktorú o rok neskôr opísal čínsky paleontológ Dong ako "Yangchuanosaurus shangyouensis". Odvtedy sa našlo množstvo ďalších kostier a úlomkov patriacich tomuto rodu.
Gregory S. Paul (1988) považuje tento rod za Metriacanthosaura. S tým však väčšina vedcov nesúhlasí.
Édouard Daladier

Édouard Daladier (* 18. jún 1884, Carpentras, Francúzsko – † 10. október 1970, Paríž) bol francúzsky politik a predseda vlády Francúzska na začiatku druhej svetovej vojny.
Životopis.
Počas prvej svetovej vojny dosiahol z obyčajného vojaka hodnosť kapitán a veliteľ roty. Bol členom strednej liberálnej strany "Parti radical", ktorú neskôr viedol. Prvýkrát sa stal premiérom v roku 1933 a následne na pár týždňov v roku 1934, keď 6. februára vypukli v Paríži protivládne demonštrácie. V roku 1936 sa stal ministrom vojny vo vládnej koalícii "Front populaire". Po páde Front populaire sa 10. apríla 1938 tretíkrát stal premiérom.
V 1938 sa zúčastnil aj rokovaní o Mníchovskej dohode, kde Francúzsko ustúpilo od záväzku brániť Česko-Slovensko.
V roku 1940 bol z francúzskej politiky odstavený. Od roku 1943 do oslobodenia spojencami bol vládou francúzskeho štátu väznený a súdený za zradu. Po vojne sa znovu aktívne zúčastnil politického života, v rokoch 1945 až 1958 bol členom poslaneckej snemovne. Od 1953 do 1958 bol primátorom Avignonu. Je pochovaný na známom parížskom cintoríne Cimetière du Père-Lachaise.
Zdroj.
Zoznam ázijských dinosaurov

Zoznam rodových mien nelietavých dinosaurov, ktorých fosílie boli objavené na území Ázie.